PLANINSKO DRUŠTVO CELJE MATICA                                                        CELJE, 10.01.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

P O P R E K  Č E Z  Č I Č A R I J O

O R L J A K,  1106 M,

V NEDELJO, 21. JANUARJA 2007

KAR S TREMI GORSKIMI PREGRADAMI V ČIČARIJI JE KOT S TREMI ŠIVI

OSNOVNICA ISTRSKEGA TRIKOTNIKA PRIVARJENA NA CELINO.

DANES ŽE POZABLJENA CESARSKA CESTA Z DUNAJA SKOZI GOLAC IN BUZET V PULJ.

PA LETA 1876 ZGRAJENA ISTRSKA ŽELEZNIŠKA PROGA STA BILI OVIRAM KOS,

DOKLER NOVA DRŽAVNA MEJA PO GREBENIH MED SLAVNIKOM IN ŽABNIKOM
NI ZAPRLA PRAŠNE CESARSKE CESTE PA ŠE TISTE NIČ BOLJŠE IZ STARODA V MUNE
DA DRUGIH MANJŠIH PREHODOV NITI PLANINSKIH NE NAŠTEVAMO.

KDOR HOČE PRITI OB JUŽNO VZNOŽJE GORSKIH HRBTOV ČIČARIJE,

KI SE OD KOJNIKA NA ZAHODU NADALJUJEJO ČEZ ŽBEVNICO, ORLJAK IN PLANIK,

MORA DANES IZBRATI KAKŠEN PREHOD Z ZAHODNEGA KRAKA ISTRSKEGA TRIKOTA,

ČE NE ŽELI POTOVATI ČEZ UČKO ALI PO PREDORU POD NJO.

NA JUŽNIH POBOČJIH ČIČARIJE,

KJER REDKI KRAŠKI IZVIRI NAPAJAJO ISTRSKO REKO MIRNO
IN KJER SIVA ISTRA PREIDE BELO ISTRO,

SLEDNJA PA ZARADI OPUŠČANJA PAŠE IN OGLARJENJA POSTAJA VEDNO BOLJ ZELENA,

BO IZHODIŠČE NAŠEGA IZLETA

SKOZI POLPRAZNE VASI, ČEZ KRAŠKE PLANOTE IN ŠE RAZGLEDNE VRHE. VABLJENI!

IZ CELJA KRENEMO KOT PONAVADI Z NAROČENIM AVTOBUSOM OB PETIH, 5.00,

S POSTAJALIŠČA PRED PARKIRNO STAVBO OB LJUBLJANSKI CESTI.

POD ČRNIM KALOM PRI KOZINI ZAVIJEMO Z AVTOMOBILSKE CESTE

IN Z VELJAVNO OSEBNO IZKAZNICO ALI POTNIM LISTOM

SE PREDSTAVIMO NA NAŠI IN HRVAŠKI STRANI MEJNEGA PREHODA SOČERGA.

OD TAM NI VEČ DALEČ DO SLIKOVITEGA IN STARODAVNEGA BUZETA, 151 M,

IN PRAV TAKO NE DO STAROŽITNEGA GLAGOLJAŠKEGA MESTECA ROČA, 335 M,

KJER POD 30 KM DOLGIM KRAŠKIM ROBOM ČIČARIJE SKLENEMO JUTRANJO VOŽNJO.

TU SE PROTI JUGU ZAČENJA ZNAMENITA ALEJA GLAGOLJAŠEV.

PO NJEJ BI MIMO DESETIH OBELEŽIJ IN SEDMIH KILOMETRIH

PRIŠLI V HUM, NAJMANJŠE MESTO NA SVETU Z DVAINDVAJSETIMI PREBIVALCI.

MI SI UTEGNEMO OGLEDATI LE KULTURNI SPOMENIK ROČ S 180 DUŠAMI.

PREK ŽELEZNIŠKE PROGE, KI SE NAD ROČEM ŠE VEDNO SPUŠČA S KRAŠKEGA ROBA,

PRIDEMO V SLABI URI DO ZAKOTNEGA KRKUŽA, 500 M.

IZ VASICE SE NIŽE OD ŠKRBINE, 714 M, POVZPNEMO NA PLANOTO GLADEŠEVAC.

MIMO BAŠANOVEGA DVORA, OKOLI 680 M, SESTOPIMO Z NJE NA KRAŠKO POLJE.

NA NJEGOVEM SONČNEM ROBU LEŽI VASICA PODGAČE, 510 M,

IZ KATERE NI VEČ DALEČ V LANIŠČE, 542 M.

KRAJ JE OBČINSKO SREDIŠČE VEČJEGA DELA ČIČARIJE,

KI JE Z MANJ KOT 400 DUŠAMI VEČ KOT ZDESETKANA GLEDE NA POPIS IZ 1910.

V LANIŠČU POIŠČEMO OZNAČENO POT VKREBER.

POT PRESEKA ŠE POD ITALIJO ZGRAJENO CESTO IZ RAČJE VASI V VEPRINAC

IN PRIPELJE NA LEP IN RAZGLEDEN ORLJAK, 1106 M.

Z ORLJAKA VODI OZNAČENA STEZA TUDI NA OSOJNO STRAN.

ČE NAM LE ČAS IN VREMENSKE RAZMERE NE PREPREČIJO PODVIGA,

SE POVZPNEMO ŠE NA SOSEDNJI MOCVIL, 1061 M.

DAVNEGA LETA 1833 SO GA BILI ZA 250 FORINTOV KUPILI BLIŽNJI RAČJEVAŠČANI.

PO SESTOPU SE DRŽIMO OZNAČENEGA BOLJŠEGA KOLOVOZA V MALE MUNE, 650 M,

KI SO SKUPAJ S SOSEDNJIMI VELIMI MUNAMI DOBILE IME PO NUNAH,

REDOVNICAH BENEDIKTINKAH Z REKE IN LASTNICAH ZEMLJIŠČ TAM OKOLI.

V MUNE JE BIL PRISPEL TUDI NAŠ VOZNIK.

ZARADI ZAPRTE MEJE SE NE MOREMO VRNITI ČEZ HRIB V BLIŽNJI STAROD.

SKOZI VODICE SE POD PRISOJNIM VZNOŽJEM ŽABNIKA

IN ČEZ NOVI MEJNI PREHOD MED HRVAŠKIMI JELOVICAMI
PA SLOVENSKIM PODGORJEM POD SLAVNIKOM VRNEMO DOMOV DO DEVETIH ZVEČER.

OB PRIJAVI V DRUŠTVENI PISARNI V STANETOVI ULICI 20

PLAČAMO ZA NAROČENI AVTOBUSNI PREVOZ 17,00 EVROV, 4074 TOLARJEV.

P A  S O N Č E N  D A N  V  B E L I  I S T R I

IZLET PREDLAGAL TONE PRIMOŽIČ

